Slaget om Cer

Slaget om Cer (serbisk: Церска битка, Cerska bitka; tysk: Schlacht von Cer; ungarsk: Ceri csata; Også kjent som slaget ved Jadar-elven (Јадарска битка, Jadarska bitka; Schlacht von Jadar; Jadar csata).) ble utkjempet mellom Østerrike-Ungarn og Serbia i august 1914 i den tidlige delen av Serbiafelttoget under første verdenskrig. Det ble utkjempet i området rundt fjellet Cer og en rekke omliggende landsbyer, så vel som byen Šabac.

Slaget var en del av Østerrike-Ungarns invasjon av Serbia som startet natten til 15. august hvor enheter av Serbias 1. kombinerte divisjon støtte på østerriksk-ungarske forposter som hadde blitt etablert på skråningene av fjellet Cer tidligere i invasjonen. Sammenstøtene som fulgte eskalerte til et slag for kontroll over flere byer og landsbyer i nærområdet av fjellet, spesielt Šabac. Den 19. august vitret kampånden til de østerriksk-ungarske styrkene og tusner av soldater trakk seg tilbake til Østerrike-Ungarn, mange av dem druknet i elven Drina da de rømte i panikk. Den 24. august gikk serberne tilbake inn i Šabac, som markerer slutten på slaget. De serbiske tapene etter nesten ti dagers kamp var 3 000–5 000 falne og 15 000 sårede. Tapene til Østerrike-Ungarn var markant høyere 6 000–10 000 soldater døde, 30 000 sårede og 4 500 tatt som krigsfanger. Den serbiske seieren over Østerrike-Ungarn var den første allierte seier over sentralmaktene under første verdenskrig og den første luftkampen i krigen fant sted under slaget.

 Fotnoter 

 Referanser 

Kategori:Slag under første verdenskrig (Balkanfronten)
Kategori:Konflikter i 1914